Diari Oficial de la Generalitat Valenciana


Sumari del DOGV 5772, del 28-05-2008 (2008/6284)

RESOLUCIÓ de 12 de maig de 2008, per la qual es resol el concurs de trasllat per a la provisió de llocs genèrics vacants en els instituts de Medicina Legal de Castelló, València i Alacant, entre funcionaris del Cos de Metges Forenses.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5772

Data del DOGV
:   28-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6284


Data del document
:   12-05-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * administració regional
    * medicina forense

RESOLUCIÓ de 12 de maig de 2008, per la qual es resol el concurs de trasllat per a la provisió de llocs genèrics vacants en els instituts de Medicina Legal de Castelló, València i Alacant, entre funcionaris del Cos de Metges Forenses. [2008/6284]  
De conformitat amb el que estableixen els articles 51, 52 i 53 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, i de l'Orde JUS/637/2008, de 20 de febrer (BOE 11.03.2008) que es convocava a concurs de trasllat, llocs genèrics vacants en els instituts de Medicina Legal de Castelló, València i Alacant, entre els funcionaris del Cos de Metges Forenses, aquesta Direcció General de Justícia i Menor acorda:  
Primer  
Resoldre el concurs de trasllat, adjudicant els llocs convocats als metges forenses que es relacionen en l'annex I, fase de concurs i fase de resultes, i es declaren deserts els llocs relacionats en l'annex II.  
Segon  
El termini per a prendre possessió de la nova destinació obtinguda serà de tres dies naturals, si no implica canvi de localitat del funcionari; vuit dies si implica canvi de localitat dins de la Comunitat Autònoma i 20 dies si implica canvi de comunitat autònoma, llevat de la Comunitat Autònoma de Canàries, Comunitat Autònoma de les Illes Balears i les ciutats de Ceuta i de Melilla, que serà d'un mes, tant si el lloc de treball és d'origen o com de destinació.   
El termini per a la presa de possessió començarà a comptar-se a partir de l'endemà del dia de cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado.  
Si la resolució comporta reingrés al servei actiu, el termini de presa de possessió haurà de computar-se des de la dita publicació.  
El còmput dels terminis possessoris s'iniciarà quan finalitzen els permisos o llicències que hagen estat concedits a les persones interessades.  
Contra la present resolució, que posa fi a la via administrativa, caldrà interposar recurs contenciós administratiu davant dels Jutjat Contenciós Administratiu de la Comunitat Valenciana, de conformitat amb el que estableix la Llei Reguladora de la Jurisdicció Contenciosa Administrativa, en el termini de dos mesos, comptadors a partir de l'endemà de la publicació de la present resolució en el Boletín Oficial del Estado. Tot això sense perjudici de la interposició del recurs potestatiu de reposició davant d'aquest ministeri en el termini d'un mes, comptador a partir de l'endemà de la seua publicació, conforme amb el que disposen els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 12 de maig de 2008.- El director general de Justícia i Menor: Antonio Gastaldi Mateo.  
  
ANNEX II DESERTES  
INSTITUT DE MEDICINA LEGAL DE CASTELLÓ. LLOC (2109).  
\* \* \* \* \* \* \* \* \* \* \* \* \* \* \* \* \* \* \* \* \* \* \*  
  
  
ANEXO II DESIERTAS  
INSTITUTO DE MEDICINA LEGAL DE CASTELLON. NUMERO PUESTO (2109).